Dvēseļu putenis (filma)

"Dvēseļu putenis" ir 2019. gada Latvijas vēsturiska pilnmetrāžas spēlfilma. Filmas režisors ir Dzintars Dreibergs. Balstīta uz Aleksandra Grīna 1935. gada romānu ar tādu pašu nosaukumu. Filmas darbība norisinās Pirmā pasaules kara un Latvijas brīvības cīņu laikā un stāsta par latviešu strēlniekiem.

Filma pirmizrādi piedzīvoja 2019. gada 8. novembrī. Jau decembrī filma kļuva par visu laiku visvairāk skatīto filmu Latvijas kinoteātros,«Dvēseļu putenis» kļuvusi par visu laiku skatītāko filmu Latvijas kinoteātros LSM 2025. gadā to pārspēja Ginta Zilbaloža filma "Straume". 2020. gada 26. jūnijā filmu sāka rādīt 15 Apvienotās Karalistes pilsētās ar nosaukumu The Rifleman ("Strēlnieks").

Filma saņēma 2019. gada sabiedrisko mediju balvu "Kilograms kultūras" kategorijā "Gada notikums".

Filma tika nominēta 11 2020. gada Lielā Kristapa balvām, no kurām saņēma sešas, tai skaitā, par labāko pilnmetrāžas spēlfilmu. Dzintars Dreibergs saņēma balvu par labāko spēlfilmas režiju. Tās mūzika 2020. gadā bija novērtēta kā Latvijas Mūzikas ierakstu gada labākais starpžanru vai instrumentālās mūzikas albums.

Lolitas Ritmanes sarakstītā oriģinālmūzika filmai starp 136 kandidātiem tika iekļauta 15 kandidātu sarakstā, no kuriem izvēlējās nominantus 93. Kinoakadēmijas balvai kategorijā "Labākā oriģinālmūzika".

 Lomās 

 Artūrs Vanags — Oto Brantevics
 Edgars Vanags — Raimonds Celms
 Vanags — Mārtiņš Vilsons
 Miķelsons — Jēkabs Reinis
 Konrāds — Gatis Gāga
 Spilva — Renārs Zeltiņš
 Sala — Vilis Daudziņš
 Marta — Grēta Trušiņa
 Mirdza — Ieva Florence
 Māte — Rēzija Kalniņa

 Filmēšana 
Filmas ideja parādījās 2012. gadā; pēc Nacionālās apvienības deputātu ierosinājuma, apejot parasto konkursa procedūru, filmas uzņemšanai tika piešķirts 35 tūkstošu eiro finansējums.Delfi: "Dvēseļu putenis" nodrošināts Plānoja, ka ar filmēšanu nodarbosies kompānija F.O.R.M.A, par producentu kļūs Gatis Upmalis, par režisoru Armands Zvirbulis, bet par scenāristu Aivis Lapiņš.LA: Kāpēc “Dvēseļu putenis” svarīgs tieši šobrīd? Taču scenārijs neapmierināja autortiesību turētājus, un tika izveidota jauna komanda.Skaties.lv: Romāna Dvēseļu putenis ekranizācijai piešķirtie 35 tūkstoši izlietoti bez rezultāta 2014. un 2015. gadā filmas budžetā ar Saeimas lēmumu tika iekļauti vēl 200 tūkstoši eiro katru gadu, bet nākamajos divos gados vēl pa 467,5 tūkstošiem eiro. Plānotais filmas budžets bija 2,1 miljoni eiro, filmēšanu bija plānots uzsākt 2017. gada pavasarī. Šī filmu veidotāju griešanās pēc finansējuma pie Saeimas, apejot Nacionālā kino centra konkursus, izsauca nepatiku citu filmu veidotājos un daļā Saeimas deputātu, to kritizēja arī Valsts kontrole, tomēr šim piemēram jau sekojuši arī daži citi filmu veidotāji.LSM: Prakse filmu veidošanai naudu prasīt Saeimā sašķeļ kino profesionāļu vidiLA: Deputāti izsaka aizrādījumus par filmas “Dvēseļu putenis” finansēšanu, tomēr atbalstu sola

 Atsauces 

 Ārējās saites 



Kategorija:2019. gada Latvijas filmas
Kategorija:Filmas latviešu valodā